Ved 1-tiden natten mellem lørdag og søndag kom flere personer op at sloges i en bybus, der var på vej ind til Aalborg.  Hårdest gik det ud over en yngre mand, som fik adskillige slag og spark i både ansigtet og på kroppen. Ved Kennedys Plads fik buschaufføren slået alarm, og politiet kom til stedet. De formodede gerningsmænd nåede dog at stikke af. Politiet afhørte flere vidner, og kunne ved hjælp af vidneafhøringerne finde frem til en mand på 18 år fra Nørresundby.  Politiet kunne dernæst hente den formodede gerningsmand. Den 18-årige blev sidenhen udpeget sikkert som gerningsmanden, og måtte overnatte i detentionen. Her til morgen blev den 18-årige løsladt igen, men er blevet sigtet for vold.

Referat:
Flere personer sloges i en bybus i Aalborg natten til søndag. En person blev anholdt og sigtet for vold.